mteb/MIRACLReranking huggingface dataset:
कडपा ग्यारहवी से चौदवीं सदी तक कड़पा शहर रेनाटि चोला साम्राज्य का हिस्सा रहा। चौदवीं सदी के अंत में यह विजयनगर साम्राज्य का हिस्सा बन गया। दो दशकों तक यह विजयनगर के शासक गांडीकोटा नायक वंश के आधीन रहा है। यहां का सबसे मशहूर शासक पेम्मासानी थिम्मा नायुडु था (1422 सदी), जिसने इस क्षेत्र का खूब विकास किया। उसने कई टैंक और मंदिर बनवाए। 1565 ईस्वी में मुगलों ने गोलकुंडा पर कब्जा कर लिया। मीर जुमला ने गांडीकोटा किले पर छापेमारी की और चिन्ना थिम्मा नायुडु को धोखे से हरा दिया। 1800 ईस्वी में अंग्रेजों ने कड़पा को अपने कब्जे में ले लिया। यह शहर काफी पुराना है, लेकिन कुतुब शाही कमांडर नेकनाम खान ने शहर का विस्तार किया और इसे नेकनामाबाद नाम दिया। कुछ दिनों तक यह नाम प्रचलित रहा लेकिन अंग्रेजों ने इसे कड़पा कहना ही ज्यादा पसंद किया। अंग्रेजों के अधीन होने के बाद यह प्रधान समाहर्ता मेजर मुनरो के अधीन चार समाहर्ताओं में एक का मुख्यालय बन गया। कडपपा नबावों के स्मृति अवशेष अब भी शहर में मौजूद हैं। इनमें सबसे प्रसिद्ध टावर और दरगाह हैं। इस शहर के आसपास कई मंदिर और तीन चर्च हैं। कडपा बहुत ही प्रिय स्थान है। यहां कई दर्शनीय स्थल है। ओंतिमित्ता इन्हीं स्थलों में एक है। ओंतिमित्ता को यकशिला नगरम भी कहा जाता है।
विजयनगर साहित्य उस काल में संगीत पर भी महत्त्वपूर्ण ग्रंथों की रचना हुई। लक्ष्मीनारायण ने संगीतसूर्योदय नामक ग्रंथ लिखा। कृष्णदेवराय और रामराय एक अच्छे संगीतज्ञ थे। कृष्णदेवराय के दरबार में तेनालीराम नामक विदुषक रहता था। उसने पोदुरंग महात्मय नामक ग्रंथ की रचना की। महामात्य माधव के भाई सायण के नेतृत्व में महत्त्वपूर्ण विद्वानों ने चारों वेदों पर टीकायें लिखी। माना जाता है कि वेल्लोर के नायकों के अधीन अप्पयदीक्षित नामक विद्वान् रहते थे। उन्होंने शैवाद्वैत पर टीका लिखी। संगीत-नृत्य, नाटक, व्याकरण, न्याय, दर्शन इत्यादि के ग्रंथों को सम्राटों एवं उनके मत्रियों से प्रोत्साहन मिला। संक्षेप में, विजयनगर-साम्राज्य दक्षिण भारतीय संस्कृति का एक समन्वय था।
मदुरई पहले इसका नाम मधुरा या मधुरापुरी था। कतिपय शिलालेखों तथा ताम्रपत्रों से विदित होता है कि ११वीं शती तक यहाँ, बीच में कुछ समय को छोड़कर पांड्य राजवंश का शासन था। संगम-काल के कवि नक्कीरर ने ही सुंदरेश्वरर के कुछ अंश रचे थे- जो आज भी मंदिर के पारंपरिक उत्सवों पर आयोजित नाट्य होते हैं। मदुरई शहर का उत्थान दसवीं शताब्दी तक हुआ, जब इस पर चोल वंश के राजा का अधिकार हुआ। मदुरई की संपन्नता शताब्दी के आरंभिक भाग में कुछ कम स्तर पर फिर से वापस आई, फिर यह शहर विजयनगर साम्राज्य के अधीन हो गया और यहां नायक वंश के राजा आए, जिनमें सर्वप्रथम तिरुमल नायक था। पांड्य वंश के अंतिम राजा सुंदर पांड्य के समय मलिक काफूर ने मदुरा पर आक्रमण किया (१३११ ई)। १३७२ में कंपन उदैया ने इसपर अधिकार कर लिया और यह विजयनगर साम्राज्य में मिला लिया गया। १५५९-६३ ई० तक नायक वंश के प्रतिष्ठाता विश्वनाथ ने राज्य का विस्तार किया। १६५९ में राजा तिरुमल की मृत्यु के बाद मदुरा राज्य की शक्ति क्षीण होनी लगी। १७४० में चाँद साहब के आक्रमण के बाद नायक वंश की सत्ता समाप्त हो गई। कुछ समय पश्चात् इसपर अंग्रेजों का शासन स्थापित हो गया। मूर्ति और मंदिर निर्माण के शिल्प की दृष्टि से मदुरा का विशेष महत्व है। मीनाक्षी और सुंदरेश्वर शिव के मंदिर प्राचीन भारतीय शिल्प के उत्कृष्ट उदाहरण हैं।
चंद्रगिरि दुर्ग, केरल इस दुर्ग का घटनाओं से भरा इतिहास है। पुरातन काल में यह नदी दो शक्तिशाली राज्यों - कोलतुनाडु और तुलुनाडु की सीमा हुआ करती थी। जब तुलुनाडु पर विजयनगर साम्राज्य का अधिकार हुआ, कोलतुनाडु राजाओं ने चन्द्रगिरि दुर्ग भी उनके हाथों गंवा दिया। कालान्तर में विजयनगर साम्राज्य के पतन के समय इस क्षेत्र की देखरेख इक्केरी के केलड़ी नायक के अधीन थी १६वीं शताब्दी में विजयनगर साम्राज्य के पतन होने पर वेंगप्पा नायक ने स्वतंत्र घोषित कर दिया। बाद में शिवप्पा नायक ने इसका अधिकार लिया और एक दुर्गों की शृंखला निर्माण की जिसका चन्द्रगिरी एक भाग है।
आंग्ल-भारतीय युद्ध आंग्ल-भारतीय युद्ध भारतीय उपमहाद्वीप में ब्रिटिश ईस्ट इंडिया कंपनी और विभिन्न भारतीय साम्राज्यों (मुख्य रूप से मुगलों, बंगाल के नवाब, मराठों, सिख साम्राज्य और मैसूर के साम्राज्य) के बीच लड़े गए। इन युद्धों के कारण भारत में ब्रिटिश औपनिवेशिक शासन की स्थापना हो सकी।
फ़्रांसीसी औपनिवेशिक साम्राज्य फ़्रांसीसी औपनिवेशिक साम्राज्य से आशय यूरोप से बाहर उन क्षेत्रों से है जो मुख्यतः १६०० से १९६० के अन्त तक फ़्रांसीसी शासन के अधीन थे। १९ वीं और २० वीं शताब्दीयों में, फ़्रांसीसी औपनिवेशिक साम्राज्य, ब्रिटिश साम्राज्य के बाद दूसरे स्थान पर था। १९२० और १९३० में अपने चरम पर फ़्रांस का साम्राज्य लगभग १,२३,४७,००० किमी में फैला हुआ था। मेट्रोपॉलिटन फ़्रांस को मिलाकर यह क्षेत्र १,२८,९८,००० किमी तक हो जाता है, जो पृथ्वी के कुल भूभाग का ८.७% था।
शिवप्पा नायक शिवप्पा नायक (शासनकाल 1645–1660), केलादि नायक राजवंश के प्रमुख शासक थे, वें 'केलादि शिवप्पा नायक' नाम से प्रसिद्ध हैं। विजयनगर साम्राज्य के पतन के बाद १६वीं शताब्दी के उत्तरार्ध में कर्नाटक के तटवर्ती और मालनाद पर्वतीय क्षेत्रों में केलादि नायक वंश का शासन स्थापित हुआ।
कम्बोडियाई नरसंहार बेन किएरनन ने कंबोडियाई नरसंहार की तुलना अर्मेनियाई जनसंहार से की है जो प्रथम विश्व युद्ध के दौरान उस्मानी साम्राज्य द्वारा किया गया था और द्वितीय विश्व युद्ध के दौरान नाजी जर्मनी द्वारा यहूदी नरसंहार किया गया था। भले ही प्रत्येक नरसंहार अद्वितीय था, उनमें कुछ सामान्य विशेषताएँ थी, और नस्लवाद तीनों शासनों की विचारधारा का एक प्रमुख हिस्सा था। तीनों शासनों ने धार्मिक अल्पसंख्यकों पर निशाना साधा और उन्होंने अपने साम्राज्य को बढ़ाने के लिए बल का उपयोग करने की भी कोशिश की, जिसे वे अपना ऐतिहासिक हृदय क्षेत्र मानते थे (क्रमशः ख्मेर साम्राज्य, तुर्केस्तान और लेबेन्सराऊम), और तीनों शासनों ने "अपने जातीय किसानों को सच्चे 'राष्ट्रीय' वर्ग के रूप में आदर्श बनाया, वह जातीय मिट्टी जिससे नया राज्य विकसित हुआ।"
विजयनगर साम्राज्य लगभग सवा दो सौ वर्ष के उत्कर्ष के बाद सन 1565 में इस राज्य की भारी पराजय हुई और राजधानी विजयनगर को जला दिया गया। उसके पश्चात क्षीण रूप में यह 70 वर्ष और चला। राजधानी विजयनगर के अवशेष आधुनिक कर्नाटक राज्य में हम्पी शहर के निकट पाये गये हैं और यह एक विश्व विरासत स्थल है। पुरातात्त्विक खोज से इस साम्राज्य की शक्ति तथा धन-सम्पदा का पता चलता है।
तिरुपति वेंकटेश्वर मन्दिर माना जाता है कि इस मंदिर का इतिहास 9वीं शताब्दी से प्रारंभ होता है, जब काँच‍ीपुरम के शासक वंश पल्लवों ने इस स्थान पर अपना आधिपत्य स्थापित किया था, परंतु 15 सदी के विजयनगर वंश के शासन के पश्चात भी इस मंदिर की ख्याति सीमित रही। 15 सदी के पश्चात इस मंदिर की ख्याति दूर-दूर तक फैलनी शुरू हो गई। 1843 से 1933 ई. तक अंग्रेजों के शासन के अंतर्गत इस मंदिर का प्रबंधन हातीरामजी मठ के महंत ने संभाला। हैदराबाद के मठ का भी दान रहा है।
ख़िलाफ़त इस के बाद ख़िलाफ़त की जगह राजतन्त्र आ गया यघपि राजा जोकि वंशानुगत होते थे, स्वयं को 'ख़लीफ़ा' ही कहलवाते रहे। उम्मयद, अब्बासी और फ़ातिमी खलीफा जो क्रमशः दमिश्क, बग़दाद और काहिरा से शासन करते थे, केवल नाममात्र के ख़लीफ़ा थे जबकि इनकी वास्तविकता राजतन्त्र था। इसी तरह इसके बाद उस्मानी (ऑटोमन तुर्क) खिलाफ़त आया। उस्मानी साम्राज्य के अंत तक यह नाममात्र का ख़लीफ़ा पद सामुदायिक एकता का प्रतीक बना रहा। यघपि इस्लामी जगत मे इन्हें ख़लीफ़ा कहा तो जाता है किंतु वास्तविक रूप मे इन्हें ख़लीफ़ा नहीं  बल्कि बादशाह ही माना जाता है।
विजय राजवंश विजय राजवंश (जिसे विजयन राजवंश के रूप में भी जाना जाता है और कभी-कभी "महान राजवंश" के रूप में जाना जाता है) पहला रिकॉर्डेड सिंहली राजवंश था, जिसने द्वीप पर शासन किया था । सिंहली लोककथाओं के अनुसार, प्रिंस विजय श्रीलंका के पारंपरिक पहले राजा थे, जो ताम्बापनी साम्राज्य के वंशज थे और राजवंश बाद में उपतिसा नुवारा और अंत में अनुराधापुरा साम्राज्य की स्थापना की।
आलिया राम राय आलिया राम राय (१४८५–१५६५) एक विजयनगर साम्राज्य के अराविदु राजवंश के प्रशिद्ध शासक थे , ये "आलिया" के नाम से काफी प्रसिद्ध है ,यह राजवंश विजयनगर साम्राज्य का अंतिम राजवंश था।
मन्नारगुडी मन्नारगुड़ी की स्थापना मध्ययुगीन चोल राजा राजाधिराज चोल (1018-1054 ईस्वी), द्वारा राजाधिराज चतुर्वेदीमंगलम के रूप में एक अग्रहारम गाँव के रूप में की गई थी, जिन्होंने जयम कोंडनाथर मंदिर और राजतिराजजेश्वर मंदिर का निर्माण किया था। माना जाता है कि राजगोपालास्वामी मंदिर का निर्माण कुलोथुंगा चोल-I (1070-1125 CE) में ईंटों और मोर्टार के साथ किया गया था, जो साइट पर पाए गए विभिन्न पत्थर के शिलालेखों से संकेतित हैं। मंदिर के चारों ओर शहर बनने लगा। चोल साम्राज्य के उत्तराधिकारी राजाओं, राजाराजा चोल-III (1216–56 CE) और राजेंद्र चोल-III (1246–79 CE), और तंजावुर नायक राजा अच्युत देव राय (1529-1515 CE) ने मंदिर का विस्तार किया। मंदिर में होयसला राजाओं के शिलालेख और विजयनगर राजाओं द्वारा अनुदान के बारे में जानकारी और बाद के नायक और मराठों के कई अभिलेख शामिल हैं। होयसला राजाओं के शासन में एक किले का निर्माण किया गया था, और हिंदू मंदिरों को होयसला और पांड्य शासकों दोनों के नेतृत्व में बनाया गया था।
भूकम्प भूपटल में होने वाली आकस्मिक कंपन या गति जिसकी उत्पत्ति प्राकृतिक रूप से भूतल के नीचे (भूगर्भ में) होती है। भूगर्भिक हलचलों के कारण भूपटल तथा उसकी शैलों में संपीडन एवं तनाव होने से शैलों में उथल-पुथल होती है जिससे भूकंप उत्पन्न होते हैं। विवर्तनिक क्रिया, ज्वालामुखी क्रिया, समस्थितिक समायोजन तथा वितलीय कारणों से भूकंप की उत्पत्ति होती है। ज्वालामुखी क्रिया द्वारा भूगर्भ से तप्त मैग्मा, जल गैसें आदि ऊपर निकलने के लिए शैलों पर तेजी से धक्के लगाते हैं तथा दबाव डालते हैं जिसके कारण भूकंप उत्पन्न होते हैं। इसी प्रकार भू-आकृतिक प्रक्रमों द्वारा भूपटल की ऊपरी शैल परतों में समस्थितिक संतुलन बिगड़ जाने पर क्षणिक असंतुलन उत्पन्न हो जाता है जिसे दूर करने के लिए समस्थितिक समायोजन होता है जिससे शैल परतों में आकस्मिक हलचल तथा भूकंप उत्पन्न होते हैं। कुछ सीमित भूकंप पृथ्वी के अधिक गहराई (300 से 720 किलोमीटर) में वितलीय कारणों से भी उत्पन्न होते हैं।
फ़्लोरिडा फ्लोरिडा किसी भी विवर्तनिक प्लेट की सीमाओं के पास स्थित नहीं है इसलिये भूकंप बहुत दुर्लभ है, लेकिन पूरी तरह से असंभव नहीं है। जनवरी 1879 में, एक झटका सेंट अगस्टिन के निकट हुआ था। ऐसी सूचना थी कि इतने भारी झटके थे कि दीवारों से प्लास्टर और अलमारियों से चीजें निकलकर इधर उधर बिखर गईं थीं। ठीक इसी तरह का प्रभाव डेटोना बीच दक्षिण में भी देखा गया था। भूकंप के कंपन का असर दक्षिण में काफी दूर टाम्पा तक और उत्तर में सवाना, जॉर्जिया तक महसूस किया गया था। 1880 जनवरी में क्यूबा दो शक्तिशाली भूकंप का केंद्र था जिसके झटकों की तरंगें की वेस्ट, फ्लोरिडा के नगर तक पहुंचे। एक और भूकंप फ्लोरिडा के बाहर केंद्रित 1886 चार्लेस्तों भूकंप था। कंपन का असर पूरे उत्तरी फ्लोरिडा भर में महसूस किया गया, सेंट अगस्टिन में चर्च की घंटी बजने लगी थी और फ्लोरिडा के पूर्वी तट में बसे अन्य शहरों को भी झटका लगा था। सितंबर, अक्तूबर और नवम्बर 1886 में भूकंप के कई झटके आये जिसका असर जैक्सनविले के निवासियों पर पड़ा. हाल ही में 2006 में, एक 6.0 परिमाण का भूकंप मैक्सिको की खाड़ी में टाम्पा के दक्षिण पश्चिम में केंद्रित था जिसकी तरंगें दक्षिण पश्चिम और मध्य फ्लोरिडा तक पहुंची. भूकंप बहुत छोटा था जो एक सूनामी की उत्पत्ति का कारण नहीं हो सकता था और न ही कोई क्षति की सूचना थी।
भूकम्प भूकंपों की भविष्यवाणी के संबंध में रूस के ताजिक विज्ञान अकादमी के भूकंप विज्ञान तथा भूकंप प्रतिरोधी निर्माण संस्थान के प्रयोगों के परिणामस्वरूप हाल में यह निष्कर्ष निकाला गया है कि यदि भूकंपों के दुबारा होने का समय अभिलेखित कर लिया जाय और विशेष क्षेत्र में पिछले इसी प्रकार के भूकंपों का काल विदित रहे, तो आगामी अधिक शक्तिशाली भूकंप का वर्ष निश्चित किया जा सकता है। भूकंप विज्ञानियों में एक संकेत प्रचलित है भूकंपों की आवृति की कालनीति का कोण और शक्तिशाली भूकंप की दशा का इस कलनीति में परिवर्तन आता है। इसकी जानकारी के पश्चात्‌ भूकंपीय स्थल पर यदि तेज विद्युतीय संगणक उपलब्ध हो सके, तो दो तीन दिन के समय में ही शक्तिशाली भूकंप के संबंध में तथा संबद्ध स्थान के विषय में भविष्यवाणी की जा सकती है और भावी अधिकेंद्र तक का अनुमान लगाया जा सकता है
कुमामोटो भूकंप 2016 कुमामोटो भूकंप क्यूशू, जापान, के द्वीप पर कुमामोटो नामक शहर में 10 किलोमीटर की गहराई में आया था। यह 16 अप्रैल 2016 को जापान के समयानुसार 1 बजकर 25 मिनट में 7.0 तीव्रता का भूकंप आया था। उससे पहले 14 अप्रैल को 21:26 बजे 6.2 तीव्रता का भूकंप आया था। यह भूकंप 11 किलोमीटर की गहराई में आया था। इस भूकंप में कुल 29 लोगों कि मौत हो गई और 1,880 लोग घायल हुए। इसके कारण इस स्थान से 44,000 लोगों को हटा लिया गया।
भूकम्प पृथ्वी में होनेवाले इन कंपनों का स्वरूप तालाब में फेंके गए एक कंकड़ से उत्पन्न होने वाली लहरों की भाँति होता है। भूकंप बहुधा आते रहते हैं। वैज्ञानिकों का मत है विश्व में प्रति तीन मिनट में एक भूकंप होता है। साधारणतया भूकंप के होने के पूर्व कोई सूचना नहीं प्राप्त होती है। यह अकस्मात्‌ हो जाता है। वैज्ञानिक दृष्टि से भूकंप पृथ्वी स्तर के स्थानांतरण से होता है। इन स्थानांतरण से पृथ्वीतल पर ऊपर और नीचे, दाहिनी तथा बाई ओर गति उत्पन्न होती है और इसके साथ साथ पृथ्वी में मरोड़ भी होते हैं। भूकंप गति से पृथ्वी के पृष्ठ पर की तरंगो भाग पर पानी के तल के सदृश तरंगें उत्पन्न होती हैं। 1890 ई. में असम में जो भयंकर भूकंप हुआ था उसकी लहरें धान के खेतों में स्पष्टतया देखी गई थीं। पृथ्वी की लचीली चट्टानों पर किसी प्रहार की प्रतिक्रिया रबर की प्रतिक्रिया की भाँति होती हैं। ऐसी तरंगों के चढ़ाव उतार प्राय: एक फुट तक होते हैं। तीव्र कंपन से धरती फट जाती है और दरारों से बालू, मिट्टी, जल और गंधकवाली गैसें कभी कभी बड़े तीव्र वेग से निकल आती हैं। इन पदार्थों का निकलना उस स्थान की भूमिगत अवस्था या अध:स्तल अवस्था पर निर्भर करता है। जिस स्थान पर ऐसा विक्षोभ होता है वहाँ पृथ्वी तल पर वलन, या विरूपण, अधिक तीक्ष्ण होता है। ऐसा देखा गया है कि भूकंप के कारण पृथ्वी में अनेक तोड़ मोड़ उत्पन्न हो जाते हैं।
भूकम्प अब तक जितने भूकंप इस भूमंडल पर हुए हैं, यदि उन सबका अभिलेख हमारे पास होता तो उससे स्पष्ट हो जाता कि पृथ्वी तल पर कोई ऐसा स्थान नहीं है जहाँ कभी न कभी भूकंप न आया हो। जो क्षेत्र आज भूकंप शून्य समझे जाते हैं, वे कभी भूकंप क्षेत्र रह चुके हैं। इधर भूकंप के संबंध में जो वैज्ञानिक खोज बीन हुई है,उससे ज्ञात हुआ है कि भूकंप क्षेत्र दो वृत्ताकार कटिबंध में वितरित है। इनमें से एक भूकंप प्रदेश न्यूजीलैंड के निकट दक्षिणी प्रशांत महासागर से आरंभ होकर, उत्तर पश्चिम की ओर बढ़ता हुआ चीन के पूर्व भाग में आता है। यहाँ से यह उत्तर पूर्व की ओर मुड़कर जापान होता हुआ, बेरिंग मुहाने को पार करता है और फिर दक्षिणी अमरीका के दक्षिण-पश्चिम की ओर होता हुआ अमरीका की पश्चिमी पर्वत श्रेणी तक पहुंचता है। दूसरा भूकंप प्रदेश जो वस्तुत: पहले की शाखा ही है, ईस्ट इंडीज द्वीप समूह से प्रारंभ होकर बंगाल की खाड़ी पर बर्मा, हिमालय, तिब्बत, तथा ऐल्प्स से होता हुआ दक्षिण पश्चिम घूमकर ऐटलैंटिक महासागर पार करता हुआ, पश्चिमी द्वीपसमूह (वेस्ट इंडीज) होकर मेक्सिको में पहलेवाले भूकंप प्रदेश से मिल जाता है। पहले भूकंप क्षेत्र को प्रशांत परिधि पेटी (Circum pacific belt) कहते हैं। इसमें 68 प्रतिशत भूकंप आते हैं और दूसरे को रूपसागरीय पेटी (Mediterranean belt) कहते हैं इसके अंतर्गत समस्त विश्व के 21 प्रतिशत भूकंप आते हैं। इन दोनों प्रदेशों के अलावा चीन, मंचूरिया और मध्य अफ्रका में भी भूकंप के प्रमुख केंद्र हैं। समुद्रों में भी हिंद, ऐटलैंटिक और आर्कटिक महासागरों में भूकंप के केंद्र हैं।
तदनुभूति किसी व्यक्ति के मन में समानुभूति उत्पन्न होने का एक तरीक यह होता है कि किसी घटना का दूसरे व्यक्ति पर परिणाम क्या होगा, इसकी कल्पना के द्वारा वह चीजों को समझता है। इसे 'राहगीर की समानुभूति' (जो भूकंप, आतांकवादी हमला या सूखा से गुजर रहे होते हैं), कहते हैं। किसी भूकंप, आतंकवादी हमला या सूखा की आपदा या त्रासदी से न गुजरने वाले भी जब ऐसे लोगों की मदद के लिए आगे आते हैं, तो इसे अन्य कल्पना परिप्रेक्ष्य के तरीके पर आधरित समानुभूति कहते हैं।
पर्यटन भूगोल यह भी एक प्रमुख विनाशकारी भौगोलिक घटना है। भूगर्भिक हलचलों के कारण पृथ्वी की ऊपरी सतह के हिलने को भूकंप कहते हैं। भूकंप प्रायः नवीन वलित पर्वत शृंखलाओं और प्लेट विवर्तिनिकी क्षेत्रों के किनारे वाले भागों में अधिक आते हैं। इस विनाशकारी भौगोलिक घटना के कारण भारी जन-धन की हानि होती है। भूकंप के कारण भू-स्खलन भी होता हैं। जापान में तो स्थानीय शासन द्वारा ऐसे स्थानों पर चेतावनी पट्टिकाएँ भी लगाई जाती हैं। एक अनुमान के अनुसार भूकंप प्रभावित क्षेत्रो में अपेक्षाकृत कम पर्यटक आते हैं। कभी कभी तो भूकंप के कारण किसी पर्यटन स्थल में पूरी तरह सन्नाटा छा जाता है, जिससे उसकी अर्थ व्यवस्था भी प्रभावित होती है।
सिविल इंजीनियरी भूकंप इंजीनियरिंग के ज़रिये विभिन्न संरचनाओं को ये क्षमता दी जाती है कि वो जिन विशिष्ट स्थानों पर हैं वहाँ आने वाले खतरनाक भूकंप के झटके सह सकें.
स्टैनफोर्ड विश्वविद्यालय प्रथम निर्माण का अधिकांश भाग 1906 सैन फ्रांसिस्को भूकंप द्वारा नष्ट कर दिया गया, लेकिन विश्वविद्यालय में क्वाड, पुरानी केमिस्ट्री इमारत (जो प्रयोग में नहीं है और 1989 के लोमा प्रेटा भूकंप के बाद से परित्यक्त है) और एनसिना हॉल (अपने स्टैनफोर्ड के समय में हर्बर्ट हूवर, जॉन स्टाइनबेक और एंथोनी केनेडी का निवास स्थान) अभी भी बचे हुए हैं। . 1989 के भूकंप के बाद और भी नुकसान हुआ और विश्वविद्यालय ने पुराने भवनों का नवीकरण करने और पुनः स्थापित करने के लिए एक बीलियन डॉलर पूंजी की सुधार योजना लागू की.
2021 मडुओ भूकंप यूएसजीएस के अनुसार, सामान्य डिप-स्लिप के साथ प्रमुख रूप से लेफ्ट-लेटरल स्ट्राइक-स्लिप दोष के परिणामस्वरूप भूकंप आया। इसकी अनुमानित फोकल गहराई 10 किमी से 17 किमी तक थी। यूएसजीएस प्रारंभिक परिमित दोष मॉडल के विश्लेषण से पता चलता है कि फाल्ट लगभग 180 किमी लंबा था और सबसे बड़ी स्लिप 3.3 मीटर पर थी। साइंस बुलेटिन में जल्द ही प्रकाशित होने वाले एक शोध पत्र में पाया गया कि सबसे बड़ा सतह विस्थापन 2.4 मीटर था, जबकि भूकंप का फाल्ट मापने के लिए सॅटॅलाइट इमेजरी के उपयोग से हाइपोसेंटर के पास 6 मीटर का अधिकतम स्लिप पाया गया। आफ्टरशॉक ज़ोन का स्थान, जो लगभग 170 किमी तक फैला था, और मेनशॉक उपरिकेंद्र के स्थान के आधार पर, इस घटना में स्ट्राइक-स्लिप फॉल्ट पर एक द्विपक्षीय रप्चर शामिल था।
२०१९ कश्मीर भूकंप कश्मीर यूरेशियन और भारतीय प्लेटों के बीच महाद्वीपीय टकराव के व्यापक क्षेत्र के दक्षिणी छोर पर स्थित है। इस स्थान के पास इन प्लेटों के बीच अभिसरण की दर प्रति वार्षिक 38 मिमी है। इस अभिसरण को समायोजित करने में शामिल मुख्य संरचनाएं बड़े जोर दोष हैं, जैसे कि मेन सेंट्रल थ्रस्ट और मेन फ्रंटल थ्रस्ट । ललाट थ्रस्ट ज़ोन के भीतर, कई व्यक्तिगत थ्रस्ट दोष हैं। इन दोषों के कारण 2005 के कश्मीर में आए भूकंप और कई विनाशकारी भूकंपों के कारण लगभग 87,000 लोगों की मौत हुई है।
बेनीऑफ़ ज़ोन बेनीऑफ़ ज़ोन पृथ्वी के अन्दर एक ऐसा मण्डल है जहाँ प्लेटें क्षेपित होकर पिघलती हैं और इस प्रकार मैग्मा की गतिशीलता के कारण यहाँ भूकम्प मूल अवस्थित होते हैं अर्थात महासागरीय प्लेटों का वह भाग जहाँ क्षेपण के बाद भूकंप की उत्पत्ति होती है उसे 'बेनिऑफ़ ज़ोन'कहते हैं। इसकी खोज दो वैज्ञानिकों 'ह्यूगो बेनीऑफ़' और 'कियो वादाती' ने अलग-अलग स्वतन्त्र रूप से की थी।
पृथ्वी का इतिहास भाषा की उत्पत्ति को स्थापित कर पाना अधिक कठिन है; यह अस्पष्ट है कि क्या "होमो इरेक्टस" बोल सकते थे या क्या वह क्षमता "होमो सेपियन्स" की उत्पत्ति तक शुरु नहीं हुई थी। जैसे-जैसे मस्तिष्क का आकार बढ़ा, शिशुओं का जन्म पहले होने लगा, उनके सिरों के आकार इतने बढ़ गए कि उनका कोख से निकल पाना कठिन हो गया। इसके परिणामस्वरूप, उन्होंने अधिक सुनम्यता प्रदर्शित की और इस प्रकार उनकी सीखने की क्षमता में वृद्धि हुई और उन्हें निर्भरता की एक लंबी अवधि की आवश्यकता पड़ने लगी। सामाजिक कौशल अधिक जटिल बन गए, भाषा अधिक परिष्कृत हुई और उपकरण अधिक विस्तारित हुए. इसने आगे और अधिक सहयोग तथा बौद्धिक विकास में योगदान दिया। ऐसा माना जाता है कि आधुनिक मानव ("होमो सेपियन्स") की उत्पत्ति लगभग 200,000 वर्ष पूर्व या उससे भी पहले अफ्रीका में हुई, प्राचीनतम जीवाष्म लगभग 160,000 वर्षों पुराने हैं।
भाषा की उत्पत्ति भाषा की उत्पत्ति का सम्बंध इस बात से हैं कि मानव ने सर्वप्रथम किस काल में अपने मुख से निसृत होनेवाली ध्वनियों को वस्तुओं-पदार्थों, भावों से जोड़ा। इतिहास के किस काल में मानव ने सामूहिक स्तर पर यह निश्चय किया कि किस शब्द का क्या अर्थ होगा।
2007 पेरू भूकम्प २००७ का पेरू भूकंप, १५ अगस्त २००७ को पेरु के स्थानीय समय शाम के ६ बजे के अनुसार भूकम्प मापी यन्त्र के द्वारा ७.९ की गति से आया एक भूमिकम्प था। इस भूकम्प आने के स्थान के पास चिन्चा तथा पिस्को नामक शहर भी बसा था। इस भूकंप का उपरिकेंद्र 39 किमी (24 मील) की गहराई पर लीमा के दक्षिण-पूर्व में 150 किमी (93 मील) की दूरी पर स्थित था।
भूकम्प एक क्रम में होने वाले अधिकांश भूकंप, स्थान और समय के संदर्भ में एक दूसरे से सम्बंधित हो सकते हैं।
तबला नाम "तबला" की उत्पत्ति अरबी-फ़ारसी मूल के शब्द ""तब्ल"" से बतायी जाती है। हालाँकि, इस वाद्य की वास्तविक उत्पत्ति विवादित है - जहाँ कुछ विद्वान् इसे एक प्राचीन भारतीय परम्परा में ही "उर्ध्वक आलिंग्यक" वाद्यों का विकसित रूप मानते हैं वहीं कुछ इसकी उत्पत्ति बाद में पखावज से निर्मित मानते हैं और कुछ लोग इसकी उत्पत्ति का स्थान पच्छिमी एशिया भी बताते हैं।
कच्छ इतिहास में १६ जून सन १८१५ का दिन कच्छ के पहले भूकंप के रूप में दर्ज है। २६ जनवरी २००१ में आया प्रचंड भूकंप का केंद्र कच्छ जिले के अंजार में था। कच्छ के १८५ वर्ष के दर्ज भूस्तरीयशास्त्र के इतिहास में यह सबसे बड़ा भूकंप था।  कच्छ में देखने लायक कई स्थान है जिसमें कच्छ का सफ़ेद रण आजकल पर्यटकों को लुभा रहा है। इस के अलावा मांडवी समुद्रतट भी सुंदर आकर्षण है। भुज कच्छ की राजधानी है जिसमें कच्छ के महाराजा का आइना महल, प्राग महल, शरद बाग़ पैलेस एवं हमीरसर तलाव भुज में मुख्य आकर्षण है तथा मांडवी में स्थित विजय विलास पैलेस जो समुद्रतट पर स्थित है जो देखने लायक है। भद्रेश्वर जैन तीर्थ और कोटेश्वर में महादेव का मंदिर और नारायण सरोवर जो पवित्र सरोवरों में से एक है वो भी घूमने लायक है।
हरिजन आन्दोलन 13 सितंबर 1932 को गांधी जी ने उक्त निर्णय के विरोध में आमरण अनशन का निश्चय घोषित कर दिया। सारा भारत काँप उठा इस भूकंप के जैसे धक्के से। सामने विकट प्रश्न खड़ा था कि अब क्या होगा। देश के बड़े बड़े नेता इस गुत्थी को सुलझाने के लिए इकट्ठा हुए। मदनमोहन मालवीय, च. राजगोपालचारी, तेजबहादुर सप्रू, एम. आर. जयकर, अमृतलाल वि. ठक्कर, घनश्याम बिड़ला आदि, तथा दलित वर्गों के नेता डाक्टर अंबेडकर, श्रीनिवासन्, एम. सी. राजा और दूसरे प्रतिनिधि। तीन दिन तक खूब विचारविमर्श हुआ। चर्चा में कई उतार चढ़ाव आए। अंत में 24 सिंतबर को सबने एकमत से एक निर्णीत समझौते पर हस्ताक्षर कर दिए, जो "पूना पैक्ट" के नाम से प्रसिद्ध हुआ। पूना पैक्ट ने दलित वर्गों के लिए ब्रिटिश भारत के अंतर्गत मद्रस, बंबई (सिंध के सहित) पंजाब, बिहार और उड़ीसा, मध्यप्रांत, आसाम, बंगाल और संयुक्त प्रांत की विधान सभाओं में कुल मिलाकर 148 स्थान, संयुक्त निर्वाचन प्रणाली मानकर, सुरक्षित कर दिए, जबकि प्रधानमंत्री के निर्णय में केवल 71 स्थान दिए गए थे, तथा केंद्रीय विधान सभा में 18 प्रतिशत स्थान उक्त पैक्ट में सुरक्षित कर दिए गए। पैक्ट की अवधि 10 वर्ष की रखी गई, यह मानकर कि 10 वर्ष के भीतर अस्पृश्यता से पैदा हुई निर्योग्यताएँ दूर कर दी जाएँगी।
नई दिल्ली नई दिल्ली में आने वाले भूकंप में से ज्यादातर हल्के तीव्रता के होते हैं। 2011 और 2015 के बीच में भूकंपों की संख्या में वृद्धि हुई, जिनमें से 2015 में 5.4 तीव्रता का भूकंप सबसे अधिक तीव्रता का था, जिसका उपरिकेंद्र नेपाल था। 25 नवंबर 2007 को 4.7-तीव्रता का भूकंप, 7 सितंबर 2011 को 4.2-तीव्रता का भूकंप, 5 मार्च 2012 को 5.2-तीव्रता का भूकंप, तथा 12 नवंबर 2013 को चार 2.5, 2.8, 3.1 और 3.3 की तीव्रता वाले भूकंप सहित बारह भूकंप आए।
अक्टूबर २०१५ हिन्दू कुश भूकंप दक्षिण एशिया के पहाड़, टेक्टोनिक प्लेटों की टक्कर से ऊपर ढकेले जाने के कारण, विनाशकारी भूकंप से ग्रस्त हैं। अप्रैल 2015 में एक भूकंप, जो नेपाल के 80 वर्षो में सबसे भीषण भूकंप था, जिसमे 9,000 से अधिक लोग मारे गए। 2005 में कश्मीरी क्षेत्र में केंद्रित एक भूकंप में हजारों मारे गये थे। पिछली बार उसी क्षेत्र में समान परिमाण वाला 7.6 Mw का भूकंप ठीक दस वर्ष पहले अक्टूबर, 2005 में आया था जिसके परिणामस्‍वरूप 87,351 लोगों की मृत्‍यु हुई, 75,266 घायल हुए, 2.8 मिलियन (28 लाख) लोग विस्‍थापित हुए और 250,000 मवेशी मारे गए थे। इस भूकंप और 2005 में आए भूकंप के बीच उल्लेखनीय अंतर भूकंपीय गतिविधि की गहराई का है। इस भूकंप में 212.5 किमी की गहराई थी, जबकि 2005 में आए भूकंप में केवल 15 किमी की ही गहराई थी।
2021 मडुओ भूकंप 2021 माडुओ भूकंप, जिसे 5.22 भूकंप के रूप में भी जाना जाता है, 22 मई 2021 की सुबह स्थानीय समयानुसार 02:04 पर चीन के किंघई प्रांत में मडोई काउंटी में आया। यूनाइटेड स्टेट्स जियोलॉजिकल सर्वे (USGS) और चाइना अर्थक्वेक एडमिनिस्ट्रेशन (CEA) के अनुसार, भूकंप का क्षण परिमाण 7.3-7.4 था और सतह-लहर परिमाण 7.4 था। भूकंप में कोई मौत नहीं हुई लेकिन 19 लोग मामूली रूप से घायल हुए। भूकंप के परिणामस्वरूप पुल, सड़कें और दीवारें ढह गईं। 2008 के सिचुआन भूकंप के बाद से यह चीन में आया सबसे शक्तिशाली भूकंप था। इसे चीन के भूकंपीय तीव्रता पैमाने पर माचली शहर, माडुओ काउंटी में तीव्रता X प्रदान किया गया, जिससे यह हाल की स्मृति में सबसे तीव्र भूकंपों में से एक बन गया।
2021 मडुओ भूकंप चीन भूकंप नेटवर्क केंद्र (सीईएनसी) के विशेषज्ञों ने कहा कि यह संभावना नहीं है कि निकट भविष्य में एक और समान आकार का भूकंप उसी क्षेत्र में फिर से आएगा। उन्होंने कहा कि संभवतः यह भूकंप तिब्बत के पठार में महाद्वीपीय क्रस्ट के एक टुकड़े बायन हर ब्लॉक के भीतर से उतपन हुआ था। इसकी मुख्य सीमाएं दक्षिण में ज़ियानशुइहे फॉल्ट और उत्तर में कुनलुन फॉल्ट हैं। 22 मई की घटना के आसपास के सबसे बड़े भूकंप 2001 कुनलुन भूकंप और 1937 तुओसुओ झील भूकंप हैं, दोनों पल परिमाण पैमाने पर 7.8 हैं।
लॉस एंजेलिस लॉस एंजेलिस में काफी भूकंप आते हैं क्योंकि यह प्रशांत अग्नि वृत्त में स्थित है। इस भूगर्भिक अस्थिरता की वजह से ज़मीन के ऊपर और नीचे, दोनों जगहों पर कई दोष लाइन मौजूद हैं जिनकी वजह से यहाँ हर साल करीब 10,000 भूकंप आते हैं। कुछ मुख्य दोष लाइनों में से एक है सैन एंड्रियास दोष। यह प्रशांत प्लेट और और उत्तर अमेरिकी प्लेट के बीच स्थित है और ऐसा माना जाता है कि दक्षिण कैलिफ़ोर्निया के अगले बड़े भूकंप का स्रोत यही होगा। लॉस एंजेलिस क्षेत्र में आए कुछ मुख्य भूकंप हैं 1994 नॉर्थब्रिज भूकंप, 1987 का सैन फर्नांडो भूकंप और 1993 का लॉन्ग बीच भूकंप। खैर कुछ भूकंपों को छोड़कर सभी की गंभीरता कम ही होती है और उन्हें महसूस करना मुश्किल है। शहर के कुछ हिस्सों में प्रशांत महासागर से आने वाली सुनामियों से हानि पहुँचने की संभावना भी है; 1960 के वाल्डिविया भूकंप में बंदरगाह को सुनामी की वजह से हानि पहुँची थी।
भूकम्प (3) समस्थिति (Isostasy) सिद्धांत -इसके अनुसार भूतल के पर्वत एवं सागर धरातल एक दूसरे को तुला की भाँति संतुलन में रखे हुए हैं। जब क्षरण आदि द्वारा ऊँचे स्थान की मिट्टी नीचे स्थान पर जमा हो जाती है, तब संतुलन बिगड़ जाता है तथा पुन: संतुलन रखने के लिये जमाववाला भाग नीचे धँसता है और यह भूकंप का कारण बनता है
2016 ईक्वाडोर भूकंप इस भूकंप के बाद सुनामी की चेतावनी भी जारी की गई है। यह इक्वाडोर में 1979 से अबतक आए भूकंपों में सबसे बड़ा है। इक्वाडोर के मौसम विभाग के अनुसार 7.8 तीव्रता का यह भूकंप यहाँ 29 वर्षों में पहली बार आया है। इससे पहले वर्ष 1987 में आए भूकंप के कारण यहाँ एक हजार से अधिक लोगों की मौत हो गई थी। इस भीषण भूकंप से कई इमारतें ध्वस्त हो गईं। कई गाँव तबाह हो गए। भूकंप से 1.60 करोड़ लोग प्रभावित हुए हैं। क्विटो और मांटा शहर में बिजली व फोन सेवा भी बंद हो गई।
2016 न्यूज़ीलैंड भूकंप न्‍यूजीलैंड में स्थानीय समय के अनुसार २ सितम्बर २०१६ (शुक्रवार) को भूकंप के तेज झटके आये थे। इस भूकंप को २०१६ ते आरोहा भूकंप भी कहा जाता है। इस भूकंप की तीव्रता 7.1 मापी गई है। इसका केन्द्र गिसबोर्न के 105 मील (169 किलोमीटर उत्तर-पूर्व) में था और इसकी गहराई जमीन से 19.1 मील (30 किलोमीटर) नीचे था। भूकंप आने के बाद सुनामी की चेतावनी जारी की गई है। भूकंप आने के करीब 90 मिनट बाद 30 सेंटीमीटर्स की लहर पैदा हुई, जिसे देखते हुए यह चेतावनी जारी की गई है।
रेडियोधर्मी प्रदूषण 1356 बेसल भूकंप के कारण राइन रिफ्ट घाटी में फेसेनहाइम न्यूक्लियर पावर प्लांट का स्थान चिंता का कारण बन रहा है।
ज़ग्रेब भूकंप 2020 22 मार्च 2020 की सुबह लगभग 6:24 बजे (सी.ई.टी) ज़ाग्रेब में 5.4 या 5.5 की तीव्रता पर भूकंप आया। इसका केन्द्र क्रोएशिया में 3 किलोमीटर (1.9 मील) दक्षिण-पश्चिम में और 7 किलोमीटर (4.3 मील) उत्तर में फैला था। मेर्साली तीव्रता परिमाप पर इसकी तीव्रता VII ( बहुत मजबूत) मापी गई। यह 1880 के भूकंप के बाद से ज़ाग्रेब का सबसे मजबूत भूकंप था। भूकंप स्लोवेनिया में भी महसूस किया गया था। भूकंप से कुल 27 लोग घायल हुए, जिनमें से एक किशोर लड़की भी थी। यह भूकंप 2020 के कोरोनावायरस महामारी के दौरान आया जिससे सरकार द्वारा निर्धारित सामाजिक दूराव के उपायों को लागू करने में समस्याएँ पैदा हुई।
भूकम्प अधिकांश टेक्टोनिक भूकंप १० किलोमीटर से अधिक की गहराई से उत्पन्न नहीं होते हैं। ७० किलोमीटर से कम की गहराई पर उत्पन्न होने वाले भूकंप 'छिछले-केन्द्र' के भूकंप कहलाते हैं, जबकि ७०-३०० किलोमीटर के बीच की गहराई से उत्पन्न होने वाले भूकंप 'मध्य -केन्द्रीय' या 'अन्तर मध्य-केन्द्रीय' भूकंप कहलाते हैं। निम्नस्खलन क्षेत्र (सब्डक्शन) में जहाँ पुरानी और ठंडी समुद्री परत अन्य टेक्टोनिक प्लेट के नीचे खिसक जाती है, गहरे केंद्रित भूकंप अधिक गहराई पर (३०० से लेकर ७०० किलोमीटर तक) आ सकते हैं। सीस्मिक रूप से subduction के ये सक्रीय क्षेत्र Wadati - Benioff क्षेत्र स कहलाते हैं। गहरे केन्द्र के भूकंप उस गहराई पर उत्पन्न होते हैं जहाँ उच्च तापमान और दबाव के कारण subducted स्थलमंडल भंगुर नहीं होना चाहिए। गहरे केन्द्र के भूकंप के उत्पन्न होने के लिए एक संभावित क्रियाविधि है ओलीवाइन के कारण उत्पन्न दोष जो spinel संरचना में एक अवस्था संक्रमण के दोरान होता है।
भूकंप बीमा भूकंप आयोग न्यूजीलैंड में आवासीय संपत्तियों के मालिकों के लिए प्राथमिक प्राकृतिक आपदा बीमा प्रदान करता है जो एक सरकारी स्वामित्व वाली क्राउन इकाई है। अपनी बीमा भूमिका के अलावा ,भूकंप आयोग अनुसंधान भी चलाती है और आपदा वसूली पर प्रशिक्षण और जानकारी प्रदान करता है। न्यूजीलैंड सरकार के हिस्से के रूप में , भूकंप और युद्ध नुकसान आयोग के रूप में 1945 न्यूज़ीलेंड में भूकंप आयोग स्थापित किया गया था , और मूल रूप से भूकंप के लिए कवरेज के साथ-साथ युद्ध क्षति प्रदान करने के उद्देश्य से किया गया था। इसका कवरेज अकेले भूकंप तक सीनित न रहकर युद्ध क्षति के लिए कवरेज के साथ प्राकृतिक भूस्खलन , ज्वालामुखी विस्फोट, जलतापीय गतिविधि और सुनामी के रूप में अन्य प्राकृतिक आपदाओं में शामिल करने के लिए पूरी तरह से भूकंप और युद्ध नुकसान से बढ़ा दी गई। आवासीय भूमि के लिए, तूफान और बाढ़ के नुकसान को कवर किया जाता है। कवर इन प्राकृतिक आपदाओं की किसी की वजह से आग नुकसान पर भी फैली हुई है।
2021 मडुओ भूकंप यह भूकंप एक और असंबंधित भूकंप से पहले आया था; 2021 दली भूकंप जो युन्नान में 5 घंटे पहले आया था।[
ओटावा यह नगर पश्चिम केबेक भूकंपीय क्षेत्र में स्थित है, जिसकी वजह से यहाँ पर अक्सर भूकंप आते हैं। कुछ प्रससिद्ध उदाहरण हैं 2009 किपावा भूकंप, 24 फरवरी 2006 को आया एक 4.5 विस्तार का भूकंप, 2010 केंद्रीय कनाडा भूकंप, और 17 मई 2013 को 5.2 विस्तार का एक भूकंप।
चिली भूकंप 2010 चिली भूकंप 2010 चिली के मौले क्षेत्र में समुद्र तट से दूर महसूस किया गया। यह भूकंप 27 फ़रवरी 2010 को स्थानीय समय के अनुसार, 6 बजकर 34 मिनट पर आया। रिक्टर पैमाने पर इसकी तीव्रता 8.8 मापी गई। ये झटके करीब तीस सेकेंड तक महसूस किए गए। जिन शहरों पर भूकंप का असर सबसे ज्यादा हुए उनमें तालकहुआनो, अरौको, लोटा, चिगुआयांटे, केनेट और सैन अंटोनियो शामिल हैं। राजधानी सांटियागो में भी तीव्र झटके महसूस किए गए। बुईनोस आयरेस, कोरडोबा, मेंडोजा और ला रिओजा सहित अर्जेटीना के कई शहरों में भूकंप के झटके महसूस किए गए। इस भूकंप के बाद 53 देशों में सुनामी की चेतावनी जारी की गई। चिली के वालपैरैसो में में 2.6 मीटर की तीव्रता वाले सुनामी रिकॉर्ड भी किए गए। चिली के राष्ट्रपति ने भूकंप को राष्ट्रीय आपदा घोषित कर दिया. उन्होंने इस भूकंप में कम से कम 708 लोगों के मारे जाने की पुष्टि कर दी. इसमें कई लोगों को लापता होने की भी खबर है। भूकंप का अभिकेंद्र मौले क्षेत्र में समुद्र तट से दूर स्थित था।
भूकम्प भूविज्ञानियों की दृष्टि भूकंप के कारणों को खोज निकालने के लिये पृथ्वी के आभ्यांतरिक स्तरों की ओर गई। भूवैज्ञानिकों के अनुसार भूकंप वर्तमान युग में उन्हीं पर्वतप्रदेशों में होते हैं जो पर्वत भौमिकी की दृष्टि से नवनिर्मित हैं। जहाँ ये पर्वत स्थित हैं वहाँ भूमि की सतह कुछ ढलवाँ है, जिससे पृथ्वी के स्तर कभी कभी अकस्मात्‌ बैठ जाते हैं। स्तरों से, अधिक दबाव के कारण ठोस स्तरों के फटने या एक चट्टान के दूसरी चट्टान पर फिसलने से होता है। जैसा ऊपर भी कहा जा चुका है, पृथ्वी स्तर की इस अस्थिरता से जो भूकंप होते हैं उन्हें विवर्तनिक भूकंप कहते हैं। भारत के सब भूकंपों का कारण विवर्तनिक भूकंप हैं।
भूकम्प भूकंप के कारण—अत्यंत प्राचीन काल से भूकंप मानव के सम्मुख एक समस्या बनकर उपस्थित होता रहा है। प्राचीन काल में इसे दैवी प्रकोप समझा जाता रहा है। प्राचीन ग्रंथों में, भिन्न भिन्न सभ्यता के देशों में भूकंप के भिन्न भिन्न कारण दिये गए हैं। कोई जाति इस पृथ्वी को सर्प पर, कोई बिल्ली पर, कोई सुअर पर, कोई कछुवे पर और कोई एक बृहत्काय राक्षस पर स्थित समझती है। उन लोगों का विश्वास है कि इन जंतुओं के हिलने डुलने से भूकंप होता है। अरस्तू (384 ई. पू.) का विचार था कि अध:स्तल की वायु जब बाहर निकलने का प्रयास करती है, तब भूकंप आता है। 16वीं और 17वीं शताब्दी में लोगों का अनुमान था कि पृथ्वी के अंदर रासायनिक कारणों से तथा गैसों के विस्फोटन से भूकंप होता है। 18वीं शती में यह विचार पनप रहा था किश् पृथ्वी के अंदरवाली गुफाओं केश् अचानक गिर पड़ने से भूकंप आता है। 1874 ई में वैज्ञानिक एडवर्ड जुस (Edward Sress) ने अपनी खोजों के आधार पर कहा था कि 'भूकंप भ्रंश की सीध में भूपर्पटी के खंडन या फिसलने से होता है'। ऐसे भूकंपों को विवर्तनिक भूकंप (Tectonic Earthquake) कहते हैं। ये तीन प्रकार के होते हैं। (1) सामान्य (Normal), जबकि उद्गम केंद्र की गहराई 48 किलोमीटर तक हो, (2) मध्यम (Intermediate), जबकि उद्गम केंद्र की गहराईश् 48 से 240 किलोमीटर हो तथा (3) गहरा उद्गम (Deep Focus), जबकि उद्गम केंद्र की गहराई 240 से 1,200 किलोमीटर तक हो।
पृथ्वी का इतिहास सांस्कृतिक उत्पत्ति ने तेज़ी से जैविक उत्पत्ति का स्थान ले लिया और वास्तविक इतिहास की शुरुआत हुई। लगभग 8500 और 7000 ईपू के बीच, मध्य पूर्व के उपजाऊ अर्धचन्द्राकार क्षेत्र में रहने वाले मानवों ने वनस्पतियों व पशुओं के व्यवस्थित पालन की शुरुआत की: कृषि. यह पड़ोसी क्षेत्रों तक फैल गया और अन्य स्थानों पर स्वतंत्र रूप से विकसित हुआ, जब तक कि अधिकांश "होमो सेपियन्स" कृषकों के रूप में स्थाई बस्तियों में स्थानबद्ध नहीं हो गए।
बाएलो क्लौदिया बाएलो क्लौदिया" (स्पेनी भाषा"' में Baelo Claudia) एक पुराना रोमन नगर है जो तारीफ़ा के बाहर स्थित है। यह बोलोनिया गाँव के क़रीब दक्षिणी स्पेन में स्थित है। गिबरालटर के किनारे पर मौजूद यह जगह मछवारी के लिए प्रसिद्ध है। हालांकि क्लॉडियस राजा के समय में यह स्थान काफ़ी प्रसिद्ध और विकासित थाम बाग के काल में भूकंप के कारण यह स्थान वीरान हो गया था।
कोलोसियम आज इक्कीसवी शती में यह भूकंप और पत्थर चोरी के कारण केवल खंडहर के रूप में ही बची है लेकिन इसके खंडहर को पर्यटकों के लिए सजा सँवारकर रखा गया है। यूनेस्को द्वारा इसका चयन विश्व विरासत के रूप में किया गया है। यह आज भी शक्तिशाली रोमन साम्राज्य के वैभव का प्रतीक है, पर्यटकों का सबसे लोकप्रिय गंतव्य है और रोमन चर्च से निकट संबंध रखता है क्यों कि आज भी हर गुड फ्राइडे को पोप यहाँ से एक मशाल जलूस निकालते हैं।
2016 मध्य इटली में भूकंप शुरुआती भूकंप में 40 शक्तिशाली झटके लगे थे। यूएसजीएस के द्वारा मिली सूचना के अनुसार 10 किलोमीटर की गहराई में 6.4 तीव्रता का भूकंप आया था। बाद में इसकी तीव्रता को यूएसजीएस ने ठीक करते हुए 6.2 बताया। ईएमएससी नामक केन्द्र के अनुसार यह 6.1 तीव्रता का भूकंप था और आईएनजीवी में इस भूकंप की तीव्रता 6.0 दर्ज की गई।
लैंगिक जनन लैंगिक जनन की उत्पत्ति कैसे हुई, यह एक पहेली है। इस विषय में कई व्याख्याएँ प्रस्तुत की गईं हैं कि अलैंगिक जनन से लैंगिक जनन क्यों विकसित हुआ।
२००८ सिचुआन भूकंप सिचुआन 2008 भूकंप 14:28:04.1 CST (06:28:04.1 UTC), 12 मई 2008, पर आया एक भूकंप है, वेन्चुआन प्रान्त (चीनी : 汶川县 ; पिन्यिन : Wènchuān Xiàn) इसका केन्द्र था, चीनी भूवैज्ञानिकों के अनुसार इसकी तीव्रता ७.८ रेक्टर थी, व संयुक्त राज्य अमेरिका भूवैज्ञानिक सर्वेक्षण के अनुसार ७.९ थी। यह भूकंप 90 किलोमीटर (55 मील) के क्षेत्र में था। उत्तर पश्चिम में चेंग्दू, सिचुआन की राजधानी, में भूकंप महसूस किया गया दूर बीजिंग और शंघाई में, जहां दफ्तर की इमारतों को कंपन महसूस हुआ। यह भूकंप पाकिस्तान,थाईलैंड व वियतनाम में भी महसूस किया गया।
भूकम्प बड़े बड़े भूकंपों के कुछ पहले, या साथ साथ, भूगर्भ से ध्वनि उत्पन्न होती है। यह ध्वनि भीषण गड़गड़ाहट के सदृश होती है। भूकंप की यह विकट गड़गडाहट मटीली जगहों की अपेक्षा पथरीली जगहों में अधिक शीघ्रता से सुनी जाती है। भूकंप से आभ्यंतर भाग की अपेक्षा पृथ्वी के तल पर कंपन अधिक तीव्र होता है। असम के सन्‌ 1897 वाले भूकंप की ध्वनि रानीगंज की कोयले खानों में सुनी गई थी, पर उस भूकंप का अनुभव वहाँ नहीं हुआ था।
२०१८ सुलावेसी भूकम्प और सुनामी सुनामी ने भूगर्भिकों को आश्चर्यचकित कर दिया। चूंकि भूकंप एक स्ट्राइक-स्लिप भूकंप था, इसलिए सुनामी के कम ऊंचाई पर होने की उम्मीद थी, अधिकतम ऊंचाई लगभग 2 मीटर थी। स्ट्राइक-स्लिप भूकंप के दौरान, परतों की गति क्षैतिज गति में काफी हद तक थी, जबकि अधिकतर सुनामी लंबवत गति के साथ भूकंप में हुई थीं। एक स्पष्टीकरण यह है कि भूकंप ने पानी के नीचे भूस्खलन की शुरुआत की, जिससे सुनामी आई।
भूकम्प इनके अलावा दो प्रकार के भूकंप और होते हैं : ज्वालामुखीय (Volcanic) और निपात (Collapse)। 18वीं शती में भूकंपों का कारण ज्वालामुखी समझा जाने लगा था, परंतु शीघ्र ही यह मालूम हो गया कि अनेक प्रलयंकारी भूकंपों का ज्वालामुखी से कोई संबंध नहीं है। हिमालय पर्वत में कोई ज्वालामुखी नहीं है, परंतु हिमालय क्षेत्र में गत सौ वर्षो में अनेक भूकंप हुए हैं। अति सूक्ष्मता से अध्यन करने पर पता चला है कि ज्वालामुखी का भूकंप पर परिणाम अल्प क्षेत्र में ही सीमित रहता है। इसी प्रकार निपात भूकंप का, जो चूने की चट्टान में बनी कंदरा, या खाली की हुई खानों की, छत के निपात से उत्पन्न होते हैं, भी परिणाम अल्प क्षेत्र तक ही सीमित रहता है। कभी कभी तो केवल हल्के कंप मात्र ही होते हैं।
भूकम्प विकिपीडिया से (Meaning from Wikipedia):  भूकंप पृथ्वी की परत (crust) से ऊर्जा के अचानक उत्पादन के परिणामस्वरूप आता है जो भूकंपी तरंगें (seismic wave) उत्पन्न करता है। भूकंप का रिकार्ड एक सीस्मोमीटर (seismometer) के साथ रखा जाता है, जो सीस्मोग्राफ भी कहलाता है। एक भूकंप का क्षण परिमाण (moment magnitude) पारंपरिक रूप से मापा जाता है, या सम्बंधित और अप्रचलित रिक्टर (Richter) परिमाण लिया जाता है, ३ या कम परिमाण की रिक्टर तीव्रता का भूकंप अक्सर इम्परसेप्टीबल होता है और ७ रिक्टर की तीव्रता का भूकंप बड़े क्षेत्रों में गंभीर क्षति का कारण होता है। झटकों की तीव्रता का मापन विकसित मरकैली पैमाने पर (Mercalli scale) किया जाता है।
हदीस की शब्दावली एक वर्णन की उत्पत्ति के लिए अलग-अलग शब्दों का उपयोग किया जाता है। ये शब्द निर्दिष्ट करते हैं कि क्या एक वर्णन मुहम्मद, एक साथी, उत्तराधिकारी या बाद के ऐतिहासिक चित्र के लिए जिम्मेदार है।
श्रीवास्तव " श्रीवास्तव " शीर्षक, " श्रीवास्तव्य" का संक्षिप्त रूप है अर्थात जिसमे श्री का वास हो। अन्य व्याख्या के अनुसार, "श्रीवास्तव" नाम की उत्पत्ति "श्रीवास्तु/सुवास्तु" से हुई है, जो स्वात नदी का प्राचीन नाम है। उसे ही इस वंश की उत्पत्ति का स्थान कहा जाता है.
आपदा तत्परता भूकंप प्रवण क्षेत्रों में निजी संरचनात्मक न्यूनीकरण में शामिल हैं किसी संपत्ति में प्राकृतिक गैस की आपूर्ति को तुरन्त बंद करने के लिए एक भूकंप वाल्व लगाना, संपत्ति में पुराने भूकंपीय उपकरणों के स्थान पर नए लगाना और घरेलू भूकंपीय सुरक्षा बढ़ाने के लिए इमारत के अंदर के सामान की रक्षा करना। सामान की रक्षा में फ़र्नीचर, रेफ्रिजरेटर, पानी के हीटर और भंजनीय सामान को  दीवारों पर लगाने के अलावा कैबिनेट में और सिटकनियां लगवाना शामिल हो सकता है। बाढ़ प्रवण क्षेत्रों में दक्षिणी एशिया की तरह मकान खंभे /बांसों पर बनाए जा सकते हैं। जिन क्षेत्रों में बिजली लंबे समय तक गुल रहती है वहां जनरेटर का लगाया जाना इष्टतम संरचनात्मक न्यूनीकरण का उदाहरण होगा। तूफ़ान तहखाने और भूमिगत आश्रय का निर्माण ऐसे ही और उदाहरण है।
लातूर लातूर महाराष्ट्र के दक्षिणी सिरे में स्थित लातूर एक ऐतिहासिक स्‍थल है। । मांजरा नदी के तट पर है। मूल नगर को राष्ट्रकूट राजा अमोघवर्ष ने विकसित किया था। यह जिला महाराष्ट्र के नांदेड, परभणी, बीड, उस्मानाबाद और कर्नाटक के बीदर जिले से चहुं ओर से घिरा हुआ है। यह जिला पूर्व में हैदराबाद राज्य के अंतर्गत था, जो विभाजन के पश्चात् महाराष्ट्र में आकर मिल गया। यह भी 18 सितंबर 1948 में स्वतन्त्र हुआ। तेजी से विकसित होता यह जिला महाराष्ट्र के प्रमुख वाणिज्यिक केन्द्रों में एक है। प्राचीन सांस्कृतिक विरासत को संजोए इन जिले में अनेक खूबसूरत मंदिरों और ऐतिहासिक इमारतों को देखा जा सकता है। लेकिन वर्तमान में लोग इस जिले को 30 सितंबर 1993 में हुए भूकंप के आधार पर पहचानते हैं। इस जिले के किलारी नामक गांव में भूकंप का केन्द्र स्थान है।
२००४ हिंद महासागर में भूकंप और सुनामी 2004 के हिंद महासागर के भूकंप और सुनामी (जिसे बॉक्सिंग डे सुनामी के रूप में भी जाना जाता है और वैज्ञानिक समुदाय द्वारा, सुमात्रा-अंडमान भूकंप) 26 को स्थानीय समय (UTC / 7) में 07:58:53 पर हुआ दिसंबर, उत्तरी सुमात्रा, इंडोनेशिया के पश्चिमी तट से एक उपरिकेंद्र के साथ। यह एक अस्थिर मेगाथ्रस भूकंप था जिसने 9.1–9.3 मेगावॉट की तीव्रता दर्ज की। भूकंप बर्मा प्लेट और भारतीय प्लेट के बीच खराबी के कारण हुआ था।
अक्टूबर २०१५ हिन्दू कुश भूकंप भूकंप 26 अक्टूबर 2015 को लगभग 212.5 किलोमीटर की गहराई पर 14:45 (09:09 यूटीसी) में हुआ था, फ़ैज़ाबाद, अफगानिस्तान के दक्षिण पूर्व में लगभग 82 किमी की अपने उपरिकेंद्र के साथ। संयुक्त राज्य भूगर्भ सर्वेक्षण (यूएसजीएस) ने भूकंप की तीव्रता शुरू में 7.7 पर मापी फिर 7.6 पर इसे नीचे संशोधित किया और बाद में 7.5 किया।  हालांकि पाकिस्तान के मौसम विभाग ने कहा है कि भूकंप का परिमाण 8.1 था। यूएसजीएस के अनुसार, भूकंप का केंद्र चित्राल से 67 किलोमीटर था।
भूकम्पी संहिता भूकंपी कोड किसी क्षेत्र विशेष या देश के लिए उसी के अनुरूप होते हैं। उनमें स्थानीय भूकंप विज्ञान, खतरे के स्वीकार्य स्तर, भवन प्रारूपताओं तथा निर्माण में प्रयुक्त सामग्रियों और विधियों को ध्यान में रखा जाता है। साथ ही, किसी देश द्वारा भूकंपी इंजीनियरी के क्षेत्र में की गई प्रगति के भी वे सूचक होते हैं। भारत में 1962 में आई एस 1893 नामक प्रथम औपचारिक भूकंपी कोड प्रकाशित हुआ था। वर्तमान में भारतीय मानक ब्यूरो (बी आई एस) के अंतर्गत निम्नलिखित भूकंपी कोड आते हैं।
1934 नेपाल बिहार भुकम्प 1934 नेपाल-बिहार भूकंप या "'1934 बिहार-नेपाल भूकंप" नेपाल और बिहार, भारत के इतिहास में सबसे खराब भूकंप में से एक था। यह 8.0 परिमाण के भूकंप ०२:१३ के आसपास १५ जनवरी को आया था। इस भूकंप के कारण बहुत तबाही मची थी। महात्मा गांधी ने बिहार राज्य का दौरा किया था। उन्होंने लिखा है कि बिहार भूकंप अस्पृश्यता उन्मूलन में भारत की विफलता के लिए संभावित प्रतिशोध था। रवींद्रनाथ टैगोर ने अपने बयान में तर्कहीनता पर अपराध किया और गांधी पर अंधविश्वास का आरोप लगाया, भले ही वे छुआछूत के मुद्दे पर गांधी के साथ पूरी तरह से सहमत थे। बिहार में, श्री बाबू (श्री कृष्ण सिन्हा) और अन्य महान नेता अनुग्रह बाबू (अनुग्रह नारायण सिन्हा) ने राहत कार्य में खुद को झोंक दिया।
दिसम्बर २०१५ हिंदू कुश भूकंप २५ दिसंबर २०१५ को हिंदू कुश के क्षेत्र में एक 6.3 परिमाण के भूकंप ने दक्षिण एशिया को प्रभावित किया। पाकिस्तान में एक महिला की मृत्यु हो गई। पाकिस्तान और अफगानिस्तान में कम से कम 100 लोग घायल हो गए। भूकंप को ज्यादातर ताजिकिस्तान और भारत में महसूस किया गया था। अफगानिस्तान-तजाकिस्तान के सीमा क्षेत्र में भूकंप का केंद्र 203.4 किलोमीटर की गहराई पर होने की सूचना मिली थी।हाल के अध्ययन में, भूवैज्ञानिकों का दावा है कि भूमंडलीय ऊष्मीकरण में वृद्धि, हल ही में हुई भूकंपीय गतिविधि के कारणों में से एक है। इन अध्ययनों के अनुसार ग्लेशियरों के पिघलने और बढते समुद्र के जल स्तर से पृथ्वी की टेक्टोनिक प्लेटों पर दबाव का संतुलन अस्तव्यस्त है और इस प्रकार भूकंप की तीव्रता आवृत्ति में वृद्धि के कारण हैं। यही कारण है कि हिमालय हाल के वर्षों में भूकंप से ग्रस्त हो रहे हैं।
विरचना डेरिडा के विरचना के सिद्धान्त के पीछे अनेकों अन्य दार्शनिकों के कृतियों का प्रभाव है। उनके नीव इन अनेक कृतियों में पाए जा सकते है। एडमंड हुस्सेरल के लेखन से प्रेरित होकर डेरिडा ने घटनात्मक और संचारात्मक दृष्टिकोण का मिश्रण किया। फ्रीडरिच नीटशि, एक अस्तित्ववादी, के दार्शनिक दृष्टिकोण, डीकंस्ट्रक्शन के अग्रदूत बने। डीकंस्ट्रक्शन के सूत्रीकरण और डीफरैंस के विचार योजना में आंद्रे लेहुआ गुहँ का मअहत्वपूर्ण योगदान है। फरदिनंद दी सौसयौर के संरचनावादिक सिद्धांतों का डीकंस्ट्रक्शन और पोस्ट-स्ट्रकचरलिस्म (संरचनावाद के अनुसरण) के विकास में बड़ा योगदान हे। डेरिडा ने लिखना तब शुरू किया जब फ्रांसीसी बौद्धिक परिदृश्यों में प्रतिभास और संरचनावाद दृष्टिकोण मे बढता दरार साफ़ नज़र आने लगा था। घटनात्मक दृष्टिकोण उसे कहते हें जब एक अनुभव को उसके जन्मोत्पत्ति द्वारा समझा जाता हें। संरचनावादिक दृष्टिकोण कहता है की किसी भी वास्तु की जन्मोत्पत्ति के अध्ययन से सिर्फ तथ्य का पता लग सकता हें, मगर उसके संरचना के अध्ययन से उसके अनुभव के गहराईयों का आभास होता हें। सन् १९५९ मे डेरिडा इस विचारधारा पर प्रश्न उठाते हुए पूछते हें की क्या हर एक संरचना की एक उत्पत्ति स्थल नहीं होती और क्या एक उत्पत्ति स्थल की मौजूदगी ही एक संरचना की होने ही सूचना नहीं देती? इस कथन द्वारा डेरिडा कहना चाहते हें की प्रतिभासिक और संरचनात्मक दृष्टिकोण दोनों ही किसी भी वास्तु या सिद्धान्त को पूरी तरह समझने के लिए आवश्यक हें। वह कहते हें की एक संरचना को तब तक नहीं समझा जा सकता जब तक हम उसकी उत्पत्ति के बारे मे न जान लें और यह ना समझ लें की वह उत्पत्ति स्थल अपने आप मे ही एक बहुत जटिल और संरचनात्मक हें। डेरिडा कहतें हें की यही डायक्रोनिस्म (वक़्त के साथ बदलता हुआ) हमें टेक्शुअलिटी (लेखन मे इस्तेमाल किये जाने वाली भाषा जो की बोली से अलग होती हें) के करीब ले जाती हें। डीकंस्ट्रक्शन के सिद्धान्तों को आज पोस्ट-स्ट्रकचरलिस्म का एक उपखंड मन जाता है। इस सिद्धान्त का डेरिडा ने सौसयौर के संरचनावादी सिद्धान्त से व्युत्पन्न किया है। सौसयौर के मुताबिक़ शब्दों का उनके अनुरूपित वस्तुओं से कोई प्राकृतिक सम्बन्ध नहीं हें। वह कहते हें की एक शब्द सिर्फ एक संकेत चिन्ह की तरह काम करता हें जो हमे एक वास्तु के तरफ इशारा करता है। एक चिन्ह दो भागों का बना होता हें – सिग्नीफाईड (वह संकल्पना जिसकी तरफ इशारा किया गया है) और सिग्नीफाईयर (वचक - बोलचाल ध्वनी या तो लिखित अक्षर)।
2016 न्यूज़ीलैंड भूकंप स्थानीय समय अनुसार गुरुवार को पहले 5.7 तीव्रता का भूकंप आया था। उसके बाद शुक्रवार को 7.1 तीव्रता का भूकंप आया। इस भूकंप का केन्द्र न्यूज़ीलैंड के गिस्बोर्न शहर के 105 मील (169 किलोमीटर उत्तर-पूर्व) में था। इसके बाद सुनामी का खतरा देखते हुए गिस्बोर्न के तटीय क्षेत्रों को खाली करवा लिया गया।
लातूर ३० सितंबर १९९३ को लातूर में एक विनाशकारी भूकंप आया जिससे बड़ी संख्या में लोग मारे गए। यद्यपि रिक्टर पैमाने पर भूकंप की तीव्रता ६.३ थी लेकिन फिर भी ३०,००० से अधिक लोग काल के गाल में समा गए, जिसका मुख्य कारण गाँव के मकानों और झोपड़ियों का ठीक से निर्माण ना किया जाना था। घरों की छ्तें पत्थरों की बनीं हुईं थी जो तड़के सो रहे लोगों पर गिर पड़ी। यह भूकंप महाराष्ट्र के दक्षिणी मराथवाड़ा क्षेत्र में आया था और इसका प्रभाव लातूर, बीड, ओस्मानाबाद और निकटवर्ती क्षेत्रों में पड़ा जो मुम्बई से ४०० किमी दक्षिण-पूर्व में स्थित है। यह एक अंतर-प्लेट भूकंप था। लातूर लगभग पूरा बरबाद हो गया था और जीवन ठहर सा गया था। भूकंप का केन्द्र धरती से १२ किमी नीचे था - जो अपेक्षाकृत कम गहराई का भूकम्प था जिससे भूकंपीय तरंगूं ने और क्षति पहुँचाई। मरने वालों की संख्या इसलिए अधिक थी क्योंकि भुकंप स्थानीय समयानुसार सुबह ३:५३ पर आया था जब लोग अपने घरों में सो रहे थे। इस भूकंप के कारण बची हुई अवशेष सामग्री अभी भी देखी जा सकती है, इसका उदाहरण इसी जिले में स्थित गाँव गिरकचाल है, जो निलंगा तहसील में स्थित है।
ज़ग्रेब भूकंप 2020 इस भूकंप में 7,000 से अधिक इमारतों के नुकसान की सूचना दर्ज की गई। भूकंप के कारण कई बार आग लगी। कुछ क्षेत्रों में बिजली और इंटरनेट संबंधित समस्या आती। शहर का गिरजाघर भी क्षतिग्रस्त हुआ। भूकंप से शहर के केंद्र के अधिकांश संग्रहालय क्षतिग्रस्त हो गए। शहर भर में जान-माल की की क्षति हुई। शहर के सबसे बड़े प्रसूति अस्पताल को खाली कर दिया गया। इसके अलावा, 23 प्राथमिक विद्यालय, 2 माध्यमिक विद्यालय, 20 विश्वविद्यालय और 18 संस्थानों की भी नुकसान की सूचना पाई गई। भूकंप से कुल 27 लोग घायल हुए, जिनमें से एक किशोर लड़की भी थी।
रामकथा : उत्पत्ति और विकास रामकथा : उत्पत्ति और विकास हिन्दी में एक शोधपत्र (थेसिस) है जिसे फादर कामिल बुल्के ने इलाहाबाद विश्वविद्यालय में डी-फिल के लिये डाॅ० माताप्रसाद गुप्त के निर्देशन में प्रस्तुत किया था। इसे रामकथा सम्बन्धी समस्त सामग्री का विश्वकोष कहा जा सकता है। सामग्री की पूर्णता के अतिरिक्त विद्वान लेखक ने अन्य विद्वानों के मत की यथास्थान परीक्षा की है तथा कथा के विकास के सम्बन्ध में अपना तर्कपूर्ण मत भी दिया है। वास्तव में यह खोजपूर्ण रचना अपने ढंग की पहली ही है और अनूठी भी है। हिन्दी क्या किसी भी यूरोपीय अथवा भारतीय भाषा में इस प्रकार का कोई दूसरा अध्ययन उपलब्ध नहीं है।  "रामकथा : उत्पत्ति और विकास" चार भागों में विभक्त है। प्रथम भाग में ‘प्राचीन रामकथा साहित्य’ का विवेचन है। इसके अन्तर्गत पाँच अध्यायों में वैदिक साहित्य और रामकथा, वाल्मीकिकृत रामायण, महाभारत की रामकथा, बौद्ध रामकथा तथा जैन रामकथा संबंधी सामग्री की पूर्ण परीक्षा की गई है। द्वितीय भाग का संबंध रामकथा की उत्पत्ति से है और इसके चार अध्यायों में दशरथ जातक की समस्या, रामकथा के मूल स्रोत के सम्बन्ध में विद्वानों के मत, प्रचलित वाल्मीकीय रामायण के मुख्य प्रक्षेपों तथा रामकथा के प्रारंभिक विकास पर विचार किया गया है। ग्रंथ के तृतीय भाग में ‘अर्वाचीन रामकथा साहित्य का सिंहावलोकन’ है। इसमें भी चार अध्याय हैं। पहले और दूसरे अध्याय में संस्कृत के धार्मिक तथा ललित साहित्य में पाई जाने वाली रामकथा सम्बन्धी सामग्री की परीक्षा है। तीसरे अध्याय में आधुनिक भारतीय भाषाओं के रामकथा सम्बन्धी साहित्य का विवेचन है। इससे हिंदी के अतिरिक्त तमिल, तेलुगु, मलायालम, कन्नड़, बंगाली, काश्मीरी, सिंहली आदि समस्त भाषाओं के साहित्य की छान-बीन की गई है। चौथे अध्याय में विदेश में पाये जाने वाले रामकथा के रूप में सार दिया गया है और इस सम्बन्ध में तिब्बत, खोतान, हिंदेशिया, हिंदचीन, श्याम, ब्रह्मदेश आदि में उपलब्ध सामग्री का पूर्ण परिचय एक ही स्थान पर मिल जाता है। अंतिम तथा चतुर्थ भाग में रामकथा सम्बन्धी एक-एक घटना को लेकर उसका पृथक-पृथक विकास दिखलाया गया है। घटनाएँ कांडक्रम से ली गई हैं अतः यह भाग सात कांडों के अनुसार सात अध्यायों में विभक्त है। उपसंहार में रामकथा की व्यापकता, विभिन्न रामकथाओं की मौलिक एकता, प्रक्षिप्त सामग्री की सामान्य विशेषताएँ, विविध प्रभाव तथा विकास का सिंहावलोकन है।
चिली भूकंप 2010 चिली भूकंप नाजका प्लेट और दक्षिणी अमेरिकी प्लेट के मध्य आया। इस क्षेत्र में भूकंप का अपना इतिहास रहा है। इससे पहले 1960 में भूकंप आया था जिसमें करीब 2000 लोगों की मौत हो गई थी।  आरंभिक भूकंप के बीस मिनट पर 6.2 की तीव्रता वाले झटके महसूस किए गए। 5.4 और 5.6 तीव्रता वाले दो और झटके महसूस किए गए। एक मार्च के सबेरे तक यहां एक सौ से भी ज्यादा झटके महसूस किए गए जिनमें आठ झटकों की तीव्रता 6.0 से ज्यादा थी।  आरंभिक झटके के नब्बे मिनट बाद 185 मीटर दूर 6.9 तीव्रता वाला एक झटका महसूस किए गया।
भूकम्पी संहिता भूकंप के इतिहास वाले देशों में उच्च विकसित भूकंपी कोड तैयार किए गए हैं। अतः जापान, न्यूजीलैंड तथा अमेरिका जैसे देशों के पास विस्तृत भूकंपी कोड प्रावधान मौजूद हैं। भारत में इमारतों के लिए कोडों का विकास जल्दी ही आरंभ हो गया था। आज भारत में भूकंपी कोडों की एक अच्छी-खासी सूची मौजूद है जो विभिन्न प्रकार की इमारतों पर लागू होते हैं, जिनमें मिट्टी या कम मजबूत चिनाई वाले घरों से लेकर आधुनिक भवन तक शामिल हैं। लेकिन, भूकंपी सुरक्षा को सुनिश्चित करने की कुंजी एक ऐसी पुख्ता प्रणाली में छिपी है जो इन डिजाइन कोड प्रावधानों का वास्तविक निर्माणों में पालन करा सके और लागू करा सके।
चाणक्य राज्य की उत्पत्ति के सन्दर्भ में कौटिल्य ने स्पष्ट रूप से कुछ नहीं कहा किन्तु कुछ संयोगवश की गई टिप्पणियों से स्पष्ट होता है कि वह राज्य के दैवी सिद्धांत के स्थान पर सामाजिक समझौते का पक्षधर था। हॉब्स, लॉक तथा रूसो की तरह राज्य की उत्पत्ति से पूर्व की प्राकृतिक दशा को वह अराजकता की संज्ञा देता है। राज्य की उत्पत्ति तब हुई जब 'मत्स्य न्याय' कानून से तंग आकर लोगों ने मनु को अपना राजा चुना तथा अपनी कृषि उपज का छठा भाग तथा स्वर्ण का दसवा भाग उसे देना स्वीकार किया। इसके बदले में राजा ने उनकी सुरक्षा तथा कल्याण का उत्तरदायित्व सम्भाला। कौटिल्य राजतंत्र का पक्षधर है।
भूकम्प समुद्र के भीतर भूकंप से या भूकंप के कारण हुए भू स्खलन के समुद्र में टकराने से सुनामी आ सकते है। उदाहरण के लिए, २००४ हिंद महासागर में आए भूकंप.
अक्टूबर २०१५ हिन्दू कुश भूकंप दैनिक पाकिस्तानी "द नेशन" ने सूचित किया कि यह भूकंप पाकिस्तान में 210 किलोमीटर पर होने वाला सबसे बड़ा भूकंप है।
कुमामोटो भूकंप 2016 इसके कारण 10 लोगों की मौत हो जाती है और 880 से अधिक लोग घायल हो जाते हैं। क्यूशु के पहाड़ों में कुछ स्थानों पर भूस्खलन भी हुआ। जिसके कारण सड़क के द्वारा यातायात भी प्रभावित हुआ। प्राकृतिक गैस का पाइप फटने के कारण कई कुमामोटो के कई घरों में इसे बंद कर दिया गया।
2016 मध्य इटली में भूकंप 2016 मध्य इटली में भूकंप 24 अगस्त 2016 को स्थानीय समयानुसार 3 बज कर 36 मिनट को मध्य इटली में 6.2 तीव्रता का भूकंप आया था। जिससे 247 लोग मारे गए और दर्जन भर से अधिक लोग लापता हो गए। यह भूकंप नोर्सिया के करीब और पेरूजिया के दक्षिण-पूर्व में 75 किलोमीटर दूर आया था।
जावा भूकंप २००९ जावा भूकंप २००९ २ सितंबर २००९ को इंडोनेशिया के जावा द्वीप में स्थानीय समय १४:५५ को आया भूकंप है। इसकी तीव्रता ७.३ मापी गई और इसमे ४२ लोगो के मारे जाने की खबर हैं। भूंकप का केंद्र जावा के दक्षिणी तट पर तासिकमलय शहर के पास था। यह जकार्ता से दो सौ किलोमीटर दूर है।  इसका केंद्र सतह से 63 किलोमीटर नीचे स्थित था। भूकंप के केंद्र पश्चिमी जावा में लगभग 13 सौ घरों को नुकसान पहुंचा है तथा हजारों लोगों को अपने घरों को छोड़कर पलायन करना पड़ा है। एक आधिकारिक बयान के अनुसार भूकंप से 700 घर पूरी तरह ढह गए हैं तथा 600 घरों को सामान्य नुकसान पहुंचा है।